Port Arthur (Trondheim)

Port Arthur (1-11) er ei gate på Bakklandet i Trondheim. Veien starter i Skansegata, som en forlengelse av General Buddes gate, og ender opp i Krangata. 

Navnebakgrunnen stammer fra Den russisk-japanske krig (1904-1905), der festningsanlegget Port Arthur i dagens Kina var mye i mediene, som hovedbase for de russiske styrkene, men som ble vunnet tilbake av Japan. Husrekken som ligger i dagens gate med navnet Port Arthur i Trondheim ble bygget der Møllenberg skanse lå fram til den ble revet i 1816. Tomta stod tom fram til disse bygningene ble satt opp i 1902-1904. De fikk den gangen tilnavnet Port Arthur, fordi de minnet om en festning der de stod, og dette navnet har blitt offisielt navn på området, og gata fikk sitt navn i 1996. Før dette var gata en del av gata Skrenten og Krangata.

Gata ligger cirka 26 meter over havet.

Bildegalleri

Referanser

Eksterne lenker 
 

Veier i Trondheim
Bakklandet